उधर, जिला शिक्षाधिकारी ने बीते कल मुख्यमंत्री के जनता दर्शन कार्यक्रम में अशोभनीय व्यवहार के लिए इसे कर्मचारी आचार संहिता का उल्लंघन बताते हुए उनका निलंबन के आदेश जारी कर दिए हैं। यहां यह भी उल्लेखनीय है कि शिक्षिका उत्तरा बहुगुणा अपने पति की मौत के बाद एक साल से अवैतनिक अवकाश पर हैं। बीते कल हुई इस घटना के बारे में उनका कहना है कि आपा खोने पर अगर सवाल पूछना है तो मुख्यमंत्री से पूछो कि वह एक महिला फरियादी पर क्यों भड़के जब मुख्यमंत्री की टोन बदली और उन्होंने सस्पेंड करने की धमकी दी तो मैने भी कह दिया ठीक है कर दो सस्पेंड। कुल मिलाकर अपने ट्रांसफर की गुहार लेकर सीएम दरबार पहुंची उत्तरा बहुगुणा को ट्रांसफर तो नहीं मिला हां अब उनकों निलंबित जरूर कर दिया गया है।